LIETUVOS RESPUBLIKOS APLINKOS MINISTRAS

Į S A K Y M A S

DĖL LAND 16-96 „APLINKOSAUGOS REIKALAVIMAI MAŽŲJŲ HIDROELEKTRINIŲ PROJEKTAVIMUI, STATYBAI IR EKSPLOATAVIMUI“ PRIPAŽINIMO NETEKUSIU GALIOS

2000 m. rugsėjo 20 d. Nr. 409

Vilnius

Atsižvelgdamas į Lietuvos Respublikos planuojamos ūkinės veiklos poveikio aplinkai vertinimo įstatymo pakeitimo įstatymo (Žin., 1996, Nr. 82-1965; 2000, Nr. 39-1092) nuostatas bei kitus teisės aktus (LAND 2-95 „Tvenkinių naudojimo ir priežiūros tipinės taisyklės“(Žin., 1997, Nr. 70-1790), LAND 22-97 „Metodiniai nurodymai gamtosauginiam vandens debitui nustatyti“ (Žin., 1997, Nr. 111-2809; 2000, Nr. 79-2395), aplinkos ministro 1999 m. gegužės 26 d. įsakymu Nr. 157 patvirtinta Leidimų naudoti paviršinio vandens telkinius laivybai, hidrotechnikos statinių reikmėms išdavimo, atnaujinimo, perleidimo ir panaikinimo tvarka (Žin., 1999, Nr. 48-1553), aplinkos ministro 1999 m. gruodžio 21 d. įsakymas Nr. 411 „Dėl užtvankų statybos (atstatymo) apribojimo aplinkosauginiu požiūriu svarbiausiose upėse ar jų atskiruose ruožuose“(Žin., 1999, Nr. 112-3261), aplinkos ministro 2000 m. vasario 23 įsakymas Nr. 68 „Dėl žuvų apsaugos priemonių mažosiose hidroelektrinėse“ (Žin., 2000, Nr. 19-471), aplinkos ministro 2000 m. rugpjūčio 2 d. įsakymu Nr. 329 patvirtintas organizacinis tvarkomasis statybos techninis reglamentas STR 1.05.05:2000 „Statinio projekto aplinkos apsaugos dalies sudėtis“ (Žin., 2000, Nr. 67-2031), reglamentuojančius aplinkosaugos reikalavimus hidroelektrinėms projektuoti, statyti bei eksploatuoti, vadovaudamasis Lietuvos Respublikos Vyriausybės 1998 m. rugsėjo 22 d. nutarimu Nr. 1138 (Žin., 1998, Nr. 84-2353) patvirtintų Lietuvos Respublikos aplinkos ministerijos nuostatų 6.4 punktu:

1. Laikau netekusiais galios Lietuvos Respublikos statybos ir urbanistikos ministerijos ir Lietuvos Respublikos aplinkos apsaugos ministerijos 1997 m. kovo 24 d. įsakymu Nr. 91/53 patvirtintą LAND 16-96 „Aplinkosaugos reikalavimai mažųjų hidroelektrinių projektavimui, statybai ir eksploatavimui“ (Žin., 1997, Nr. 27-652) ir Lietuvos Respublikos aplinkos ministro 2000 m. balandžio 6 d. įsakymą Nr. 130 „Dėl LAND 16-96 „Aplinkosaugos reikalavimai mažųjų hidroelektrinių projektavimui, statybai ir eksploatavimui“ galiojimo pratęsimo“ (Žin., 2000, Nr. 31-880).

2. Pavedu Hidrografinio tinklo tarnybai kontroliuoti, kad projektuojant, statant ir eksploatuojant hidrojėgaines nebūtų pažeidžiami įstatymuose bei kituose teisės aktuose nustatyti aplinkosaugos reikalavimai.

3. Aplinkos ministerijos informacijos kompiuterinėje sistemoje vadovautis reikšminiais žodžiais: „valdymo sistema“, „vanduo“.

APLINKOS MINISTRAS	DANIUS LYGIS